ทั่วโลกกำลังเผชิญวิกฤตการณ์ด้านอาหาร แต่นักรณรงค์เชื่อว่าทุกคนสามารถช่วยแก้ไขได้
เวลานี้โลกกำลังเผชิญกับปัญหาหลายประการ ตั้งแต่สภาพอากาศโลกเปลี่ยนแปลงไปจนถึงวิกฤตการณ์ด้านอาหาร ซึ่งเกษตรกร และนักรณรงค์ทางสังคมผู้หนึ่
Sharon Astyk นักรณรงค์ทางสังคมที่พยายามทำงานตามความเชื่อที่ว่านี้เพราะเชื่อว่าเป็นวิธีนำไปสู่แหล่งอาหารและสุขภาพที่ดีขึ้น และยังสามารถช่วยแก้ไขปัญหาการขาดแคลนอาหารโลกได้ด้วย คุณ Sharon Astyk เชื่อว่าการเกษตรต้องกลับมาเป็นส่วนสำคัญ ในการดำเนินชีวิตของมนุษย์ดังเช่นสมัยก่อน เธอเรียกร้องให้คนอเมริกันเริ่มปลูกผลผลิตไว้ทานเองและว่าอเมริกาต้องการเกษตรกรเพิ่มอีกราว 100 ล้านคน เมื่อพูดถึงเกษตรกรนักรณรงค์ทางสังคมผู้นี้บอกว่า เธอไม่ได้หมายความว่าผู้คนจะต้องพากันออกมาจับจองที่ดินผืนใหญ่ในแถบกลางประเทศซึ่งเป็นพื้นที่การเกษตรขนาดใหญ่ แต่หมายถึงผู้คนต่างทำสวนหรือแปลงเกษตรขนาดเล็กซึ่งเป็นสิ่งที่ผู้คนทั่วโลกทำอยู่ และกำลังแพร่หลายมากขึ้นทั่วอเมริกา คุณ Sharon Astyk ระบุว่า85% ของพื้นที่การเกษตรทั่วโลก คือที่ดินผืนเล็กไม่ถึง 32 ไร่ แม้แต่ในสหรัฐเองการเกษตรขนาดเล็ก ก็เป็นแหล่งผลิตอาหารได้ปริมาณมหาศาล แต่คนทั่วไปมักจะเชื่อว่าผลผลิตส่วนใหญ่ต้องมาจากการเกษตรขนาดใหญ่ คุณ Astykเขียนไว้ในหนังสือเล่มใหม่ของเธอ A Nation of Farmers ว่าการเกษตรขนาดเล็ก คือคำตอบของปัญหาต่างๆ ที่โลกเผชิญอยู่ในปัจจุบันตั้งแต่ปัญหาสภาพอากาศโลกเปลี่ยนแปลง ไปจนถึงปัญหาเสถียรภาพทางเศรษฐกิจ และปัญหาพลังงานเธอบอกว่าการเกษตรขนาดใหญ่นั้นต้องพึ่งพาเชื้อเพลิงปริมาณมากและนั่นเป็นตัวการหนึ่งที่ทำให้สภาพอากาศโลกเปลี่ยนแปลงและเกิดภาวะโลกร้อนซึ่งส่งผลสะท้อนกลับให้ผลผลิตทางการเกษตรลดลง ในหนังสือ A Nation of Farmers คุณ Astyk ยังแนะนำถึงวิธีปลูกพืชผักผลไม้ในแปลงเกษตรเล็กๆของตนเอง หรือสวนของชุมชนซึ่งเป็นที่ดินเล็กจัดสรรให้คนในชุมชนหรือแม้แต่ทำสวนบนดาดฟ้าอาคารหรือตามระเบียงหรือในกะบะที่กำลังได้รับความนิยมเพิ่มขึ้นเรื่อยๆ ในเมืองต่างๆ อย่างไรก็ตามการจะขยายแนวคิดแปลงเกษตรในเมืองนี้ออกไปได้นั้น สิ่งสำคัญคือการปรับเปลี่ยนทัศนคติเกี่ยวกับการเกษตรของคนอเมริกันเสียก่อนคือต้องทำให้คนทั่วไปเชื่อว่าอาหารควรมาจากน้ำพักน้ำแรงของตนเอง ไม่ใช่รอให้ผู้อื่นจัดหามาให้ นักรณรงค์ทางสังคมผู้นี้เชื่อว่าวิธีหนึ่งที่จะช่วยเปลี่ยนทัศนคติของผู้คนได้คือการเริ่มสอนเด็กเล็กตั้งแต่ในโรงเรียนว่าแนวทางนี้ไม่ใช่ของดั้งเดิมแต่เป็นแนวทางใหม่ที่นำสิ่งดีดีในอดีตมาปรับใช้ เพื่ออนาคตแบบที่เราอยากให้เป็นคุณ Astyk ยังบอกด้วยนะครับว่า นอกจากการปลูกพืชผักด้วยตนเองเพื่อนำมาเป็นอาหารแล้วคนอเมริกันยังต้องปรับเปลี่ยนแนวทางการบริโภคด้วยโดยเน้นที่ผลผลิตตามฤดูกาลหรืออาหารที่หาได้ในท้องถิ่นเพื่อจะได้ของที่สดกว่าและไม่ต้องแช่แข็งมากับรถบรรทุกจากที่ไกลๆเป็นเวลานานๆ สิ่งที่คุณ Sharon Astyk กล่าวมาทั้งหมดนั้น ไม่ได้กล่าวขึ้นลอยๆแต่เธอได้ลงทุนลงแรงทำด้วยตัวเองและครอบครัวมานาน 9 ปีแล้วเริ่มจากแปลงเกษตรเล็กๆในรัฐนิวยอร์ค จนขณะนี้เธอสามารถผลิตนมจากแพะ ไข่จากไก่ผักเกือบทุกชนิดที่ลูกๆช่วยกันปลูกขึ้น และอาหารส่วนใหญ่ที่ได้จากฟาร์มเล็กๆ ของครอบครัวซึ่งเธอบอกว่าเป็นอาหารที่ดีที่สุดและอร่อยที่สุดสำหรับเธอ นักรณรงค์ทางสังคมและนักเขียนผู้นี้กล่าวส่งท้ายว่าเธอหวังว่าหนังสือ A Nation of Farmersจะช่วยให้คนทั่วไปเข้าใจถึงความสำคัญของการพึ่งพาตนเองด้านอาหารมากขึ้นซึ่งจะช่วยให้ผลผลิตทางการเกษตรในท้องถิ่นต่างๆ อุดมสมบูรณ์และยังช่วยประหยัดทรัพยากรและค่าใช้จ่ายในการดูแลสุขภาพได้อีกด้วย